GiliGold/VAD_KnessetCorpus huggingface dataset:
<מאהר מסעוד: אני צריך לעשות חישוב כאן, אבל צריך לקחת בחשבון שללא הדרכים האלה לא תהיה להם גישה למגרשים שלהם וללא שטחים ירוקים אין להם ריאה ירוקה לילדים שלהם לשחק בסוף היום.
<מאהר מסעוד: ללא השטחים החומים שזה מבני ציבור, לא יהיה להם גן ילדים, אז הם צריכים להבין, אני מדבר על כלל האוכלוסיה במגזר, חייבים להקצות שטחים לצרכי ציבור לילדים שלהם.
חמד עמאר: אני מאמין במה שאתה אומר.
חמד עמאר: אני גם תומך בכל מילה שאתה אומר.
חמד עמאר: אני גם באמת רוצה להודות לך כי בוועדה הקודמת אתה אמרת, נושא טכני קטן שמתעכב.
חמד עמאר: באמת הוצאנו מכתב מהוועדה לעירייה והנושא הטכני שאתה אמרת, אז שעות זה לוקח.
חמד עמאר: עובדתי זה עבד וזה זירז את העניין ויש לנו כבר תכנית שם.
חמד עמאר: אנחנו צריכים רק לעבוד על הנושא.
חמד עמאר: שוב אני רוצה להודות לך על זה.
חמד עמאר: אני רוצה לשאול בקשר לגישה, כי דיברנו שם, גם במכתב אני כתבתי מעבר תת קרקעי ואני זוכר גם כשהייתי במע"צ דובר עם מעבר תת קרקעי.
חמד עמאר: זה לא נוגע לחברה הלאומית לישראל, אז מי שצריך לצאת במימון כל הפרוייקט זו היתה עיריית שפרעם ואז גם אני העליתי את הנושא הזה.
חמד עמאר: לא יכול להיות שעיריית שפרעם תישא בעלויות כאלה.
חמד עמאר: איך התכנית היום?
חמד עמאר: האם יש שינוי מהמעבר תת קרקעי?
חמד עמאר: כי דיברנו אז גם על כיכר שהיא בהרבה יותר זולה.
חמד עמאר: מי שאמור לעשות את זה זו החברה הלאומית לדרכים וזה מוריד את העלות מהעירייה.
<מאהר מסעוד: מסמכי התכנית דיברו על פניות ימינה ימינה כשלב ראשוני, שזה המבנים הקיימים, וכל תוספת של יחידות דיור מעבר למה שקיים יצטרך את השלב הסופי שזה המעבר תת קרקעי, איך שהציעו מתכנני התנועה של התכנית הזאת, שזה מעבר תת קרקעי בתאום עם חברת נתיבי ישראל או מע"צ ושזה אושר במועצה הארצית לתכנון ובנייה.
<מאהר מסעוד: ככה זה אושר.
<מאהר מסעוד: היום אם עיריית שפרעם שזה הגוף המוסמך לטפל בתושבים שלה, תראה לנכון וצורך למצוא פתרון אולי חילופי, אולי אחר לגישה לשכונה, תצטרך להגיש תכנית או לבוא בהבנות עם האחראים על הדרכים האלה, שזה מע"צ, נתיבי ישראל.
חמד עמאר: בתכנית עכשיו מאושר עם מעבר תת קרקעי.
<מאהר מסעוד: נכון, כשלב סופי.
חמד עמאר: והנושא של כיכר ירד.
<מאהר מסעוד: לא, כיכר אמרנו, ניתן לתכנן ולשנות את התכנית.
חמד עמאר: בלי תוספת.
<מאהר מסעוד: לא.
<מאהר מסעוד: התכנית אושרה איך שהיא, שני שלבים: שלב ביניים, שלב סופי.
<מאהר מסעוד: תרצה לשנות תכנית שאושרה, אתה תגיש תכנית מסמכים אחרים וזה יכול להתבטא על ידי כיכר, על ידי מעבר אולי עילי.
חמד עמאר: וכביש 6, מה שהזכיר ראש העיר, זה לא?
<מאהר מסעוד: המעבר התת קרקעי הוא לא רחוק ממחלף אבליים וזה אמור להיות גם משולב עם כביש 6.
<מאהר מסעוד: אני מניח שכשיתוכנן לשלבי הביצוע ידעו בדיוק מה הגבהים של הרמפות שמשתלבות עם דרך 781 ויכול להיות עם התכנון הפיזי לביצוע לא יצטרכו לעשות חפירה, יצטרכו ללכת על המפלס הקיים ואז זה לא נקרא חפירה, זה נקרא ללכת עם מה שקיים.
<מאהר מסעוד: זה נקרא מעבר תת קרקעי עדיין.
חמד עמאר: זה אומר שאנחנו צריכים לעבוד גם עם מתכנני כביש 6, שמחלף אעבלין יכלול גם את הכניסה לשכונה כי בעצם מה שנכנס לאעבלין זה נכנס לשכונה.
חמד עמאר: על זה אנחנו צריכים ללכת יותר כיוון מאשר לתת את הנטל על עיריית שפרעם בכל הנושא של כניסה לשכונה.
<אמין ענבתאוי: אם אני מבין נכון את מאהר, במחלף הזה בכניסה לאעבלין מכיוון 6 תהיה רמפה או עלייה, מעין גשרון כזה, אז אנחנו ניכנס לשכונה מתחת לגשר.
<אמין ענבתאוי: אין סכנה בכלל.
<אמין ענבתאוי: זה במקום התת קרקעי, במקום החפירה.
<מאהר מסעוד: כשהתקדמה התכנית לא דובר אז על מחלף אבליים.
<אמין ענבתאוי: נכון.
<מאהר מסעוד: המדינה עם התשתיות שלה חייבת לתת פתרון לכל התשתיות שלה.
<מאהר מסעוד: זה קדם לזה.
<מאהר מסעוד: חייבים אולי במסגרת בדיקה או יעוץ עם חברת נתיבי ישראל או מע"צ לשבת לנסות למצוא פתרון לשכונה.
<מאהר מסעוד: אולי הפתרון ישאר איפה שאמרנו ואולי עם מעבר שזה מתחת לגשר או מעבר תת קרקעי בחפירה.
חמד עמאר: בבקשה, חבר הכנסת אוסאמה סעדי.
אוסאמה סעדי: אדוני היושב ראש, אני קודם כל מברך את ראש עיריית שפרעם והמנכ"ל.
אוסאמה סעדי: אני גם מברך אותך באמת על הדיון הזה וגם הדיון הקודם שיזמת ואני רואה שהדיונים האלה בסוף הניבו פרי.
אוסאמה סעדי: ד"ר שופאנייה הראה לי שבאמת יש פרסום, שאנחנו מתקדמים בעניין אבו שאח.
אוסאמה סעדי: חשוב מאוד שהעבודה שלנו פה בוועדת הפנים, גם אתה, גם חברי עבדאללה אבו מערוף, גם אני השתתפתי בישיבה הקודמת, שבאמת נקדם את התכניות במגזר הערבי ואני מברך את ועדת התכנון גם על העבודה שהיא עשתה, באמת שהגענו ליום הזה שיש פרסום ושיש התקדמות.
אוסאמה סעדי: אני תמיד בקשר שוטף עם עיריית שפרעם, עם אבו עלי.
אוסאמה סעדי: עבדנו גם על העניין של מעונות היום שעכשיו אני מתאר לעצמי ששניים, שש כיתות, שזה בערך 8 מיליון שקל שבאמת יתחילו להיבנות ב-2017-2018.
אוסאמה סעדי: אנחנו גם עובדים על העניין של הדואר שעדיין תקוע, אז גם אם אתה יכול לעזור.
אוסאמה סעדי: באמת צריך לבנות עוד סוכנות להקל על העומס הנורא שיש בשפרעם.
חמד עמאר: הובלת מעבר הדואר ממקום שהוא היה למקום החדש, עשינו את זה עם מנכ"ל הדואר לשעבר לפני חמש שנים או ארבע שנים, אני חושב.
אוסאמה סעדי: בשכונה החדשה צריך לבנות.
אוסאמה סעדי: אני עובד על זה כבר שנה.
אוסאמה סעדי: היו מספר פגישות.
אוסאמה סעדי: אפילו באתי עם המנכ"ל לעירייה, אבל צריך שם עוד לחץ ואז אני מאמין שאנחנו נצליח בזה.
אוסאמה סעדי: חשוב מאוד בימים האלה גם לברך באמת את כל תושבי שפרעם באמת על האחדות, שאנחנו חייבים להוריד את המתחים.
אוסאמה סעדי: אנחנו בסופו של יום עם אחד וכל העניין הזה של מי שמנסה לסכסך ולהפריד ולעבוד על העניין הזה של העדתי וכל זה, אנחנו נגיד לו שאנחנו יושבים פה כולנו ושפרעם היא דוגמא ומופת ומודל לחיים המשותפים בין שלושת הדתות.
אוסאמה סעדי: חשוב מאוד בימים אלה שייצא קול ברור שאנחנו נגד אלפיתנא אטעפיה.
אוסאמה סעדי: צריך לקבור אותה ולא לתת לה להרים ראש.
חמד עמאר: אני בנושא הזה איתך בכל מילה.
חמד עמאר: אני אתמול גם אמרתי את זה בערוץ 1.
חמד עמאר: אמרתי, אנחנו כהנהגה של העדה הדרוזית, גם הפוליטית, גם הדתית, כולנו התגייסנו מהדקה הראשונה.
חמד עמאר: אנחנו לא נאפשר לקומץ להשתלט.
חמד עמאר: אנחנו מובילים את הרחוב.
חמד עמאר: הרחוב לעולם לא יוביל אותנו וזה מה שאני רוצה שכולם יעשו.
<מאהר מסעוד: אני שמעתי את דברים גם של חבר הכנסת אוסאמה סעדי וגם של חבר הכנסת לשעבר, נביל.
<מאהר מסעוד: זה מרגש לראות אנשים שהם מנהיגים ושולטים טוב בשטח.
<מאהר מסעוד: לגבי אבו שאח, אני רוצה להגיד שעיריית שפרעם יוזמת כבר תקופה את תכנית המתאר החדשה של העיר.
<מאהר מסעוד: גם במקביל תכניות ותמ"ליות, שתי תכניות וגם שכונה דרומית.
<מאהר מסעוד: במסגרת תכנית המתאר שלנו אנחנו אמורים להביא עוד חודש וחצי לדיון להפקדה.
חמד עמאר: אני אקיים דיון מיוחד אחרי שאנחנו חוזרים מהפגרה על כל נושא תכנון ובנייה בשפרעם ואז אני ארצה ממך שתגיע לכאן מוכן על כל ההרחבה.
חמד עמאר: גם אני אבקש מהעירייה ואז נתחיל לעבוד על כל הנושא לתכנון ובנייה בשפרעם כמו שאנחנו עושים היום, את הנושא הזה גם עם ינור.
חמד עמאר: עשינו את זה עם עוספיא, דלייה.
חמד עמאר: אנחנו רואים שהוועדות שאנחנו מקיימים כאן עוזרות ומקדמות את העניין.
אוסאמה סעדי: אנחנו גם עושים את זה היום עם ח'וואלד, אז תגיד.
חמד עמאר: אני מוביל את הנושא עם ח'וואלד ואני רוצה לעזור להם כי מגיע להם.
אוסאמה סעדי: יש לנו דיון היום.
חמד עמאר: כן, אני יודע.
חמד עמאר: יש לנו דיון בשעה 14:00, שאני יזמתי.
חמד עמאר: הצטרפתם אלי ואנחנו נקדם אותו גם.
<מאהר מסעוד: אני רוצה להגיד שבמסגרת תכנית המתאר יהיה גם לשכונת אבו שאח עוד רזרבות שטחים להתרחב.
חמד עמאר: יפה.
<מאהר מסעוד: אז יהיה גם לאנשים שיפגעו או לא נפגעים איזונים שיהיו בעתיד, זה איחוד וחלוקה.
<מאהר מסעוד: זה ייתן פתרון גם למצוקת הדיור.
חמד עמאר: על נושא איחוד וחלוקה אני אשאל את ראש העיר איפה אנחנו מתקדמים, אם התחילו כבר במשא ומתן עם התושבים, אבל אחרי שאנחנו נשמע את משרד הפנים.
חמד עמאר: מי נמצא איתנו ממשרד הפנים?
<אלעד לב: אלעד לב.
<אלעד לב: אין לנו כרגע התייחסות לנושא של האיחוד והחלוקה.
<אלעד לב: זה עוד מוקדם.
חמד עמאר: מי אמור להוביל את הנושא של האיחוד והחלוקה?
<מאהר מסעוד: היוזמות של התכניות של איחוד וחלוקה זה ביוזמת ועדה מקומית או הרשויות המקומיות שהן יוזמות את התכנון הזה או משרד ממשלתי שייקח על עצמו לתכנן בשכונה מסוימת.
חמד עמאר: דווקא בנקודה הזאת עדיף שעיריית שפרעם תוביל את הנושא כי היא יכולה להגיע לתוצאה.
<אלעד לב: לכשתכנית המתאר הכוללנית תתקדם, אז משרד הפנים, יהיה לו תפקיד מרכזי בנושא של גבולות השיפוט, העברת שטחים ככל שצריך.
עבדאללה אבו מערוף: אנחנו מדברים על משהו ספציפי.
עבדאללה אבו מערוף: שיפוט זה לא נכלל שם.
עבדאללה אבו מערוף: זה לא יהיה חסם, העניין של השיפוט.
עבדאללה אבו מערוף: העניין בתכנית הספציפית הזאת של השכונה הזאת שאכן תהיה היענות.
עבדאללה אבו מערוף: זה נושא רגיש.
עבדאללה אבו מערוף: חייבים שאנשים יבינו.
עבדאללה אבו מערוף: יש כאן נציגי השכונה?
עבדאללה אבו מערוף: אין?
<קריאה: <עבדאללה אבו מערוף (הרשימה המשותפת):> שיבינו שהם חייבים להיות לא רק עם הבנה, עם נכונות שיש תכנון ואין דרך אחרת.
<קריאה: אני מכיר את הנושא.
<קריאה: זה לא רק בשפרעם.
<קריאה: לצערנו הרב, אני אומר עכשיו בקול רם, אחד החסמים הגדולים, עניין איחוד וחלוקה.
<קריאה: אצלנו אנשים עדיין לא תופסים שזו הדרך הטובה והיעילה ושתפתור הרבה בעיות, בגלל זה אמרתי איפה המעורבות של אנשים וההיענות שלהם.
<קריאה: חייבים כבר.
<קריאה: החסם הזה, כבר אנחנו בעידן חדש וחייב שייצא מהתודעה של האנשים שהם ישארו מטר לכאן או חצי מטר לכאן.
<מאהר מסעוד: אני מאמין שלא רק שעיריית שפרעם, יש לה את היכולת לבקש מימון מכל מיני גורמים - - -
חמד עמאר: אני אתייחס לנושא הזה.
חמד עמאר: גם למימון אני אדאג, לכן אני רוצה לשמוע את משרד השיכון שהוא אמור לתת את המימון לנושא של תכניות מפורטות.
חמד עמאר: תציג את עצמך לפרוטוקול, בבקשה.
<אמין אבו חייה: אני אמין אבו חייה, אני מנהל תחום מיעוטים במשרד הבינוי והשיכון.
<אמין אבו חייה: כבוד יושב הראש, אני רוצה להגיד שני דברים.
<אמין אבו חייה: דבר ראשון, לעניין התכנית הספציפית הזו, משרד השיכון לא קידם אותה אלא מנהל התכנון.
<אמין אבו חייה: כל נושא האיחוד והחלוקה, ניתן לקדם אותו גם בעזרת משרד הבינוי והשיכון.
<אמין אבו חייה: ההמלצה שלי, לקחת חברה מנהלת כי הנושא הזה הוא נושא מורכב.
<אמין אבו חייה: הפרשה לצרכי ציבור זה דבר שחייב עבודה מאוד סיזיפית אפילו להגיע מבית לבית ולעשות כנסים ולעשות קמפיינים בשיתוף הרשות.
<אמין אבו חייה: מניסיון ביישובים אחרים, חברה מנהלת יכולה לקדם את זה יחד רשות - - - , כי בסוף הרגישות במיוחד במגזר היא מאוד גדולה בעניין הזה וכל אחד מבין את המושג של הפרשה או הוצאה לצרכי ציבור כהפקעה, לכן המושג הזה, צריך להבין אותו שבסוף זה משרת את השכונה עצמה ואת התושבים עצמם.
<אמין אבו חייה: מכיוון שיש מצב קיים בשכונה, קל וחומר שצריך חברה מנהלת כי יש בינוי שהוא קיים, לכן כדי להסדיר את הכל ביחד, לעשות את זה כמקשה אחת, יש לזה תקציב.
<אמין אבו חייה: אפשר לתקצב את העניין הזה כפרוייקט של משרד השיכון.
חמד עמאר: ב-922 מופיע תקציב גדול לכל הנושא של תכניות מפורטות ואני קיימתי דיון גם על 922 והתברר לי שהניצול התקציבי של משרד השיכון בנושא הזה כמעט ואפסי, לכן אני כאן שואל איך אנחנו ביחד נוכל לקדם שמבחינה תקציבית לא יהיה חסם לעיריית שפרעם, הנושא התקציבי, וזה מה שחשוב לי ואני רוצה באמת לדאוג שכל התקציב שנמצא במשרד השיכון, שמיועד לתכניות מפורטות במגזר הלא יהודי, יגיע.
חמד עמאר: יש המון כסף שם.
חמד עמאר: תכנית פראוור, קיימתי דיון על התכנית והתברר שהיה 220 מיליון שקל לתכניות מפורטות או תכניות כלליות.
חמד עמאר: בדקנו את הניצול התקציבי ל-220 מיליון.
חמד עמאר: אתה יודע כמה ניצלו מתוכם?
חמד עמאר: 220 מיליון חזרו לאוצר.
חמד עמאר: הופיעו רק בניירות וכלום לא נוצל, וכאן אנחנו לא רוצים לאפשר.
חמד עמאר: כמו שאני לא מאפשר לתכנית של העדה הדרוזית ומקיים דיונים כל הזמן בנושא ודוחף, גם כאן אני רוצה שנושא של תכנון ובנייה ותכניות מפורטות שינוצל עד השקל האחרון ב-922.
<אמין אבו חייה: תרשה לי ברשותך גם להדגיש את הנושא, להתייחס וגם לבשר.
<אמין אבו חייה: קודם כל עיריית שפרעם כמו כל שאר היישובים, ההסכמים האסטרטגים שחתמו איתנו משרד הבינוי והשיכון, יש כסף וכסף רב בהחלטה 922 שהוא צבוע ליישוב.
<אמין אבו חייה: אנחנו במצב שהעירייה צריכה לקדם את החתימה על ההסכם מול המשרד, הסכם פיתוח כוללני שבתוכו יש נספח 922.
<אמין אבו חייה: צריך לקדם את זה כמה שיותר מהר וניתן מחר בבוקר אחרי שיש הסכם כבר להזרים תקציבים לעניין הזה במיוחד בנושא תכניות מפורטות.
<אמין אבו חייה: יש מספיק כסף.
<אמין אבו חייה: אין בעיה של תקציבים לתכנון ולצורך העניין אפשר לקדם את זה כמה שיותר מהר.
<אמין אבו חייה: בשנת 2016 ביישובים שהגישו תכניות הניצול היה ב-100%, רק לחדד את הנקודה.
<אמין אבו חייה: ביישובים שהגישו תכניות, בין אם זה לתב"עות חדשות או תכניות סטטוטוריות או תכניות מפורטות, אפילו הסדרה של כבישים לבינוי קיים, הניצול היה מקסימלי.
<אמין אבו חייה: ל-2017 אנחנו כרגע בעיצומה של הכנת תכנית עבודה שאני מציע כמה שיותר מהר ניפגש, נחתום על הסכם, נביא את זה למצב של מימוש ונוכל לתקצב את כל התכניות.
<אמין אבו חייה: יש הרבה כסף בעניין הזה, כסף של 2016 - - - שקל כי אין הסכם.
<אמין אבו חייה: 2017 עומד ברשותכם.
חמד עמאר: אנחנו לקראת סוף 2017.
<אמין אבו חייה: הדבר היחידי שמעכב כרגע חתימה - - -
חמד עמאר: אם 2017-2016 לא קיבלו שקל אחד, זה דרשני.
<אמין אבו חייה: היא לא חתמה על הסכם.
חמד עמאר: אני לא רוצה להגיע למצב שהתכנית מסתיימת ובסוף אני בודק אותה עוד פעם כמו שעשיתי ב-800 מיליון שקל שעשו רעש אדיר.
חמד עמאר: מתברר לי מתוך ה-800 מיליון שקל, בקושי ניצלו 150 מיליון שקל.
חמד עמאר: כל שאר הכסף חזר לאוצר.
<אמין אבו חייה: אדוני היושב ראש, אנחנו ב-2016 החתמנו את כל הרשויות על הסכמים חוץ משתי רשויות שלא חתמו עדיין, שפרעם והעיר טמרה.
<אמין אבו חייה: העיר טמרה בגלל סוגיה משפטית, נפתרה אתמול.
<אמין אבו חייה: שפרעם, סוגיה של פשוט לשבת ולדבר.
<אמין אבו חייה: זה הכל.
<אמין אבו חייה: <קריאה:> בטמרה מה היתה הסוגיה, זה הכביש?
<אמין אבו חייה: כן.
<אמין אבו חייה: היתה עתירה משפטית של טמרה.
<אמין אבו חייה: נגמר אתמול.
<אמין אבו חייה: לא אושרה.
<אמין אבו חייה: נדחתה העתירה שלהם.
<אמין אבו חייה: אנחנו נקדם את התכנית בטמרה.
חמד עמאר: אנחנו נשמע את התגובה של עיריית שפרעם כי אתה מעלה נקודה מאוד חשובה וכל תושב בשפרעם, שיש כסף ואנחנו לא מנצלים אותו, רוצה לשמוע.
חמד עמאר: גם כתושב שפרעם אני רוצה לשמוע למה.
<אמין אבו חייה: ואחר כך זה משליך על הכל, גם תכנון, גם מוסדות ציבור וגם דברים נוספים ולכן זו הזדמנות להגיד בבמה הזו, בוועדה מאוד חשובה, חבר'ה, אנחנו אתכם, בואו נקדם את זה.
<אמין ענבתאוי: טוב, זה כבר יותר משנה מאז שהתחיל בכלל הנושא, הועלה לדיון, הנושא של ההסכם האסטרטגי.
<אמין ענבתאוי: אנחנו לא חסכנו שום מאמץ.
<אמין ענבתאוי: השקענו מאמצעים עילאיים כדי לחתום על ההסכם ולצערי אנחנו עדיין הרשות היחידה שלא חתמנו.
<אמין ענבתאוי: זו בעיה פנימית בתוך עיריית שפרעם ולכן אני שמח שזה הועלה, אולי כדי "לנצל" את ההזדמנות שחבר הכנסת עבדאללה אבו מערוף ואוסאמה נמצאים.
<אמין ענבתאוי: שניהם גם שותפים וחיוביים ואנשי עשייה, לעזור לנו בקטע הזה כי זה עניין לא נעים פשוט להיכנס לפרטים בפורום המכובד הזה, בטענה, לא היה לי עדיין, ניסיתי בכל הדרכים.
<אמין ענבתאוי: לא היה לי עדיין רוב.
<אמין ענבתאוי: אין לי קואליציה.
<אמין ענבתאוי: חלק מחבריי, חברי האופוזיציה, לא הסכימו ודחו את זה שוב ושוב.
<אמין ענבתאוי: כמה פעמים הבאנו את זה ועזר לנו המנהל ומשרד השיכון, פרופסורים ודוקטורים שפעם חוו דעת שלילית, פעם חיובית, בטענה שאנחנו לא רוצים לחתום על ההסכם כי מדובר פה בין היתר בשכונת מגורים חדשה שכוללת 1,650 יחידות דיור שלא תהיינה - - - .
<אמין ענבתאוי: זאת האמתלה.
<אמין ענבתאוי: לא תהיה לנו כעירייה השליטה מי יקבל את הרוב של היחידות האלה ואנחנו חוששים, אני מצטט, שכל מיני אנשים דווקא לא תושבי שפרעם, מבחוץ, ישתלטו ויכבשו לנו את החלקות האלה ולא פתרנו בעיה לתושבי שפרעם.
<אמין ענבתאוי: בסוף דיברתי עם נירית ועם רמ"י.
<אמין ענבתאוי: היה גם תמיר.
<אמין ענבתאוי: הגיעו אלי לעירייה וישבנו כולנו יחד, איך אפשר להיעזר כדי באמת לקדם את הנושא של החתימה.
<אמין ענבתאוי: נירית, מנהלת מחוז חיפה במשרד השיכון, אנחנו מחוז חיפה, אמרה, אני מוכנה להוציא מסמך שאפשר, ותמיר היה נוכח איתנו בישיבה, שבנגלה הראשונה אנחנו נשווק 25% אך ורק לתושבי שפרעם ואחרי זה אלוהים גדול.
<אמין ענבתאוי: אמרתי לחבריי, לכל הנשמות בתוך העירייה, אנחנו עירייה, אנחנו ועדת תכנון ובנייה.
<אמין ענבתאוי: גם אם תהיה מקומית וגם אם עדיין נישאר במרחבית, אנחנו מוציאים את ההיתרים.
<אמין ענבתאוי: יש לנו שליטה.
<אמין ענבתאוי: יש לנו כוח.
<אמין ענבתאוי: אנחנו נראה שמשהו מתפתח לא בסדר, יכולים לעצור, יכולים לעכב.
<אמין ענבתאוי: סליחה, לא רוצה להרבות בפרטים.
<אמין ענבתאוי: בכל זאת עדיין לא הצלחתי אז אני מבקש אם אפשר אולי לדבר על זה אחר כך.
עבדאללה אבו מערוף: אנחנו חייבים באמת לעזור ולפתור את הבעיה הזאת.
עבדאללה אבו מערוף: שלא ניכנס אחר כך לפלונטרים, צריך לתת לנו ויזה פתוחה ממשרד השיכון שאכן לא לנצל לא רק 25, אפילו 45.
עבדאללה אבו מערוף: אני מבין, אחר כך יהיו בתי משפט, לכן הכדור אצל משרד השיכון שהוא אמר, אנחנו לא הולכים לעשות את זה רק לשם.
<אמין ענבתאוי: אבל השיווק זה המנהל, לא משרד השיכון.
עבדאללה אבו מערוף: כן, כן, כצד ג' הוא רוצה להתערב ולעזור.
<אמין ענבתאוי: גם וגם.
<אמין אבו חייה: נושא של בני מקום זה לא משרד השיכון, זה מנהל התכנון ורמ"י.
<אמין אבו חייה: כדי לשנות תקנה, הדבר היחידי שעשו, ביישובי עדיפות לאומית היה ניתן להעלות אחוזי השתתפות בני מקום ל-50% ואף ל-75% ובהחרגה הגענו גם ל-100% בחלק מהיישובים.
חמד עמאר: אני מתפלא לשמוע מה שאמר ראש העיר כי אני מכיר את זה שיש אפשרות להגיע ל-100% תושבי מקום.
<אמין אבו חייה: זה לפי עדיפות לאומית.
<אמין אבו חייה: לצורך העניין, אני מציע לא לקשור את זה להסכם, כי ההסכם, יש בו הרבה מאוד תקציב לא רק בנקודה הזאת.
<אמין אבו חייה: את הנקודה הזו עדיף לתקוף בדיון מפורט ספציפי לנקודה הזאת בזמן השיווק ואז ניתן להגיע לפתרון.
<אמין אבו חייה: אני אתן לכם לצורך העניין דוגמא פשוטה.
<אמין אבו חייה: היה לנו סיפור מאוד גדול.
<אמין אבו חייה: ראש העיר לא רצה בשום פנים להתקדם עם ראש המועצה.
<אמין אבו חייה: בסופו של דבר בדיון ענייני יחד איתנו, יחד עם רמ"י, יחד עם מנהל התכנון ועם כל מי שנוגע לעניין הזה, הצלחנו להגיע למצב שנקבל 75% תושבי המקום ובהחרגה ל-100%, זאת אומרת פתרנו את הבעיה בדיון ספציפי לנקודה.
<אמין אבו חייה: אני מציע לא לקשור את זה.
<אמין אבו חייה: יש שם הרבה כסף.
אוסאמה סעדי: לכן אדוני היושב ראש, אדוני ראש העיר, אני חושב שבאמת צריך לאבחן בין העניין של ההסכם האסטרטגי, ואני הייתי עם יוסף אבוהב ואנחנו עובדים על העניין הזה ובאמת צריך לחתום על ההסכם הזה כי יש באמת הרבה כסף בעניין הזה.
אוסאמה סעדי: עניין של בני המקום והאחוזים, אני חושב שבאמת זו בעיה לא רק בשפרעם.
אוסאמה סעדי: היתה באבו גוש.
אוסאמה סעדי: טיפלתי גם בעניין של בית נקופה ועין רפא שגם שם היה 25%-30% ואז הגענו ל-75% ול-80%.
חמד עמאר: יש אפשרות.
אוסאמה סעדי: יש אפשרות.
אוסאמה סעדי: בטורעאן קיבלו 100%.
אוסאמה סעדי: אנחנו יודעים את כל הבעיות האלה ולכן אני אומר, צריך להפריד בין שני הדברים.
אוסאמה סעדי: צריך לחתום על ההסכם האסטרטגי כי מגיע להרבה כסף תכנון וכל הדברים האלה ובאמת להיכנס לעניין הזה עם רמ"י, עם מנהל התכנון, לראות איזה אחוז באמת להגיע, כי בסופו של יום אנחנו רוצים לפתור את בעיות הדיור של כל היישובים, אבל גם אנחנו לא רוצים שאם יבוא מישהו, אז זה לא על חשבון.
אוסאמה סעדי: קודם כל העדיפות היא לבני המקום, בין אם זה בשפרעם, בין אם זה בסכנין ולכן זה חשוב מאוד אדוני היושב ראש, באמת בשפרעם שכולנו נירתם ונפתור את זה לטובת קודם כל תושבי שפרעם.
<אמין ענבתאוי: ברשותך היושב ראש, אני לא בטוח שאפשר להפריד בין ההסכם לבין האחוז לתושבי המקום כי אם אנחנו חותמים על ההסכם וזה החשש, ויש יותר מסעיף אפילו, בהסכם, שאומר שלעירייה אין שליטה על - - - , זו הבעיה.
<אמין ענבתאוי: אי אפשר להפריד.
<אמין ענבתאוי: צריך אולי נספח.
<קריאה: קודם כל לשנות את האחוז, אחר כך.
<אמין ענבתאוי: כן, כן.
<אמין אבו חייה: אני מציע שתחתמו על ההסכם עם מכתב הסתייגות שלך שאתה מבקש דיון מפורט לשנות את אחוז בני המקום כדי שאולי זה יכנס.
<אמין אבו חייה: אמרתי בהתניה.
<אמין ענבתאוי: זה עלה ושלחתי מכתבי הסתייגות.
<כמאל שופאנייה: הראשונים היינו להסתייג והגשנו ממש איך שקיבלנו את ההסכם.
<אמין ענבתאוי: היישוב הראשון שהסתייג זה שפרעם.
<כמאל שופאנייה: לקחנו אותו לפרטים, לסעיפים.
<כמאל שופאנייה: בדקנו כל אחד, הגשנו - - -
חמד עמאר: כן, אבל מה שהוא אומר, אומר דבר מאוד חשוב ואתה אמרת גם אותו דבר, דברים מאוד חשובים, שאתה כיושב ראש של ועדת תכנון מקומית, יש לך שליטה גם מי יקבל את טופס 4, מי לא יקבל היתר.
חמד עמאר: אנחנו מערבבים שמחה בשמחה כי לחתום על הסכם ולקבל את התקציב ולהתחיל להזיז את הדברים, אני חושב שכל חבר מועצה של עיריית שפרעם רוצה שנתקדם ולא רוצה להמשיך להיות תקוע בגלל חשש שבעתיד ישתלטו אנשים זרים על הנושא, אבל כל עוד ויש לנו ראש עיר ויש לנו עירייה, אני לא מאמין שמישהו יכול להשתלט, עם כל הכוח שיש לראש העיר ובמיוחד כשהוא גם יושב ראש ועדת תכנון ובנייה.
חמד עמאר: כאן אני חושב שאנחנו, אני לא רוצה להיכנס לגופו של הסכסוך הפנימי בתוך עיריית שפרעם, אבל אני חושב, אנחנו צריכים להתחיל להתקדם בנושא כי אחרת אנחנו לא נתקדם גם בעניין של המפורטות, של השכונות הפרטיות שלנו, של האדמות הפרטיות, כי הכל קשור אחד בשני ואנחנו רוצים להתקדם כאן בנקודה.
חמד עמאר: זו העמדה שלי.
חמד עמאר: אני חושב שצריך להוביל לכיוון הזה.
<אמין ענבתאוי: אני מבין שאם תוכלו לעזור לנו ולהעלות את האחוז מ-25% ל-70%, תהיה חתימה מהירה.
חמד עמאר: אני מאמין שברגע שאנחנו נגיע, נקיים דיון כאן בוועדה גם עם מנהל מקרקעי ישראל, גם עם משרד השיכון, גם עם עיריית שפרעם וגם עם כל הנוגעים בדבר, שיש מטרה אחת.
חמד עמאר: אתה יודע שאני מנהל עכשיו מאבק משפטי בשכונת חיילים משוחררים.
<אמין ענבתאוי: רשמתי לי הערה לציין.
<אמין ענבתאוי: אני לא יודע אם זה תקדים, אבל כל הכבוד מבחינת המחירים והעלויות.
חמד עמאר: המאבק שלנו, אני מקווה שיצליח, אבל לעתיד הצליח בכל היישובים הדרוזים שהמחירים כבר ב-90% הנחה ומה שסיכמתי אז עם משרד האוצר יצא לפועל, לכן אני חושב שביחד כאן, גם הוועדה שתתגייס לטובת הנושא וגם חברי כנסת שמכל הסיעות יגיעו גם לכאן וגם מנהל מקרקעי ישראל וגם משרד השיכון שאני מכיר את העבודה שהוא מבצע, עבודה טובה.
חמד עמאר: ביחד אנחנו יכולים להגיע לתוצאה וחשוב שהמסר הזה יצא גם לחברי מועצת העיר.
חמד עמאר: אתה הזכרת את אבו מערוף ואוסאמה בכוונה ואני יודע מה הכוונה שלך ואני מקווה שביחד אנחנו נצליח לקדם את זה.
חמד עמאר: מי נמצא מהמשרד להגנת הסביבה?
חמד עמאר: רשות מקרקעי ישראל?
<רונית ליברסאט: אין לי מה להתייחס מעבר למה שנאמר פה.
חמד עמאר: ועל ההתייחסות שלך של הנושא של 25% תושבים במקום - - - ?
<רונית ליברסאט: אני לא יכולה להתייחס.
חמד עמאר: משרד הבינוי התייחס, משרד התשתיות, אין לו כאן עניין.
חמד עמאר: קודם כל רוצה להודות לראש עיריית שפרעם, למנכ"ל העירייה שהגיעו לכאן משפרעם ונתנו לנו את כל ההסברים הדרושים, שמאז שהוצאנו את המכתב הנושא הטכני שעמד ועיכב את ההתקדמות של התכנית בא לפתרונו.
חמד עמאר: אני רוצה להודות למאהר ממנהל התכנון על העבודה הטובה שהוא עושה ואני שומע מהרבה אנשים ומהרבה ראשי רשויות איך אתה מקדם את כל הנושא של התכנון ובנייה ולוקח את זה למקום הנכון שעוד לא היה אחד שתפס את הנושא של תכנון בנייה ואמר, אני רוצה להוביל, רוצה לקדם.
חמד עמאר: אתה עושה את זה בצורה טובה.
חמד עמאר: אני רוצה להגיד לפרוטוקול שוועדות שאנחנו מקיימים כאן יכולות לשאת תוצאה.
חמד עמאר: אנחנו התחלנו במרץ 2011 בדיון בשכונת אבו שאח.
חמד עמאר: אנחנו ביולי 2017 רואים שיש כבר תכנית והיא הופקדה ואושרה ואנחנו הולכים לכיוון של איחוד וחלוקה ומפורטת.
חמד עמאר: אני רוצה לקרוא למשרד השיכון לזרז את הנושא של חתימת החוזה עם עיריית שפרעם וגם לעיריית שפרעם להזרים את הכסף הדרוש לתכניות המפורטות כי תכניות מפורטות שם לא נוגעות רק לשיווק של מנהל מקרקעי ישראל, גם יש שכונות פרטיות וקרקע פרטית ולכן חשוב וגם בתכנית 922 של העצמת המגזר הלא יהודי, נמצא שם כסף לקרקע פרטית.
חמד עמאר: אני עברתי על כל ההחלטה.
חמד עמאר: אני מקווה שאנחנו נצליח לקבל את התקציבים הדרושים לקידום התכנית.
חמד עמאר: אני אמשיך ללוות את הנושא של שכונת אבו שאח ואני מקווה שאחרי שאנחנו נחזור מהפגרה, ליאת, תרשמי לך שאנחנו נקיים דיון על כל התכנון ובנייה בעיריית שפרעם, על כל המתחמים, על כל השכונות וביחד נצליח לקדם את זה.
חמד עמאר: שוב אני רוצה להודות לכולכם.
<כמאל שופאנייה: רציתי להוסיף שרק בשבוע האחרון קיבלנו תקציב באמצעות קול קורא לתכנון הבנייה על קרקע פרטית, אז זה גם אפשרי.
חמד עמאר: יש 220 מיליון שקל.
חמד עמאר: אני אומר לכם, תגידו לראשי הרשויות, חבל שהכסף יחזור לאוצר.
חמד עמאר: בתכנית של פראוור הכל חזר לאוצר.
חמד עמאר: בתכנית 922 אל תחזירו את זה לאוצר.
<כמאל שופאנייה: אני מקווה שלא.
חמד עמאר: צהריים טובים לכולם, אנחנו פותחים את ועדת המשנה בנושא תכנון ובנייה וקידום תכניות המתאר המפורטות של היישוב יאנוח ג'ת.
חמד עמאר: אנחנו כוועדת משנה לקחנו על עצמנו לקדם את הנושא של תכניות מתאר ומפורטות של היישובים הדרוזים ובעצם כל יישובי המיעוטים.
חמד עמאר: אנחנו קיימנו לפני הישיבה הזאת ישיבה בקשר ליישוב שפרעם.
חמד עמאר: אנחנו נמשיך עכשיו עם יאנוח ונבדוק איפה אנחנו מתקדמים בנושא של מפורטות.
חמד עמאר: אני יודע שביאנוח, אם אני טועה בכמה דברים, אני מבקש מראש המועצה לתקן אותי.
חמד עמאר: תכנית המתאר וקו כחול אושרה בשנת 2012, חולק לחמישה עשר מתחמים.
חמד עמאר: התחילו משני מתחמים כפיילוט לתכנון.
חמד עמאר: הבנתי שנפתח על עוד מתחם.
חמד עמאר: אנחנו רוצים לבדוק איך זה מתקדם, איך אנחנו כוועדת משנה כאן יכולים לקדם את הנושא, איך יכולים להסיר את החסמים אם יש חסמים בדרך, איך אנחנו יכולים לעזור.
חמד עמאר: תפקידנו כנבחרי ציבור וכנציגי ציבור וכמחוקקים שאמורים ללוות ולבדוק גם את הרשויות והמועצות המקומיות, לראות איך אנחנו יכולים לעזור.
חמד עמאר: אני באמת רוצה לברך את ראש המועצה המקומית יאנוח ג'ת, את הצוות שאיתו, המהנדס וכל האורחים שהגיעו איתם.
חמד עמאר: אני רוצה לברך את חברי אבו מערוף שמלווה אותי גם בנושא של תכנון ובנייה בכל הוועדות ואנחנו ביחד מנסים לקדם את הנושא.
חמד עמאר: אני רוצה לתת לו להגיד כמה משפטים ואז נשמע את ראש המועצה ונלך גם עם מנהל התכנון, גם המהנדס של המועצה.
חמד עמאר: נשמע את התושבים ונראה איך ביחד אנחנו יכולים לקדם ולהסיר חסמים.
חמד עמאר: בבקשה, חברי.
עבדאללה אבו מערוף: כבוד היושב ראש, טוב שיש אצלנו שיתוף פעולה בזמן האחרון, מה שאני רואה כאן, בשנה-בשנתיים האחרונות, בתכנון ובנייה.
עבדאללה אבו מערוף: אני באמת רואה שיש, לא אגיד מדיניות חדשה.
עבדאללה אבו מערוף: אפשר להגיד גם כיוון טוב.
חמד עמאר: אנשים טובים יושבים שם עכשיו.
עבדאללה אבו מערוף: כיוון שהוא חיובי ביותר ואכן אני אומר, מדיניות חדשה שאני הייתי רוצה לראות בה עוד כיוון יותר טוב, לכן אני מברך על כל הצעדים במיוחד בשנה וחצי האחרונות עם הוועדה הארצית ונציגים כאן שאני מכיר אישית.
עבדאללה אבו מערוף: אנחנו יושבים כאן בשביל לא רק לקדם, אפילו לשתף פעולה ולקדם את התכניות המפורטות והמתחמים והכל, וזה שאנחנו עושים דיונים נפרדים בכל יישוב ויישוב, זו היתה התכנית ואנחנו לא רק מעוניינים.
עבדאללה אבו מערוף: אנחנו רוצים לקדם אותם, שבעיית התכנון והבנייה ובעיית הדיור לא רק תיפתר לתמיד, המתארים ותכניות כוללניות ומתחמים ותכניות מפורטות, לכן צורת העבודה הזאת היא טובה מאוד ויעילה.
עבדאללה אבו מערוף: אנחנו מתייחסים לכל כפר ולכל תכנית בצורה ספציפית ואני בטוח שיצא מזה משהו.
עבדאללה אבו מערוף: עובדה שיש לנו התקדמות בהרבה מקומות.